
मंत्रालय की वेबसाइट को अद्यतन किया जाना
630.	श्री बीरेन्द्र प्रसाद वैश्य : 

क्या उत्तर-पूर्वी क्षेत्र विकास मंत्री दिनांक 17 मई, 2012 को राज्य सभा में अतारांकित प्रश्न 4528 के दिए गए उत्तर को देखेंगे और यह बताने की कृपा करेंगे कि :

(क)  क्या उत्तर में दिया गया संदर्भ वेबसाइट पर उपलब्ध नहीं है ;
(ख)  यदि हां, तो इसके क्या कारण है ;
(ग)  क्या यह सच है कि मंत्रालय की वेबसाइट अर्थात् www.mdoner.gov.in को मंत्रालय की विभिन्न योजनाओं और कार्यक्रम के संबंध में नवीनतम आंकड़ों तथा सूचना के साथ अद्यतन कर दिया गया है ;
(घ)  मंत्रालय द्वारा वेबसाइट को कब तक अद्यतन कर दिया जाएगा और उस पर अद्यतन सूचना तथा आंकड़े कब तक डाल दिए जाएंगे ; और 
(ड.) यदि हां, तो तत्संबंधी ब्यौरा क्या है तथा इसके क्या कारण हैं? 
उत्तर
राज्य मंत्री (स्वतंत्र प्रभार),  उत्तर-पूर्वी क्षेत्र विकास मंत्रालय
 (श्री पबन सिंह घाटोवार)
		
(क) और (ख) दिनांक 17 मई, 2012  के राज्य सभा अतारांकित प्रश्न सं. 4528 के उत्तर में  वर्ष 2008-09, 2009-10, 2010-11 और 2011-12 के दौरान इस मंत्रालय की  '' विज्ञापन और प्रचार'' तथा  ''क्षमता निर्माण और तकनीकी सहायता " नामक योजनागत स्कीमों के तहत आयोजित कार्यक्रमों, संस्वीकृत एवं जारी की गई राशि, उपयोग की गई राशि और उपलब्धियों का ब्यौरा अनुबंध । और ॥ में दिया गया था । उत्तर में उल्लिखित अनुबंध । और ॥ उत्तर पूर्वी क्षेत्र विकास मंत्रालय की वेबसाइट  www.mdoner.gov.in पर डाल दिए गए थे और उक्त सूचना इस मंत्रालय की वेबसाइट तथा राज्य सभा की सरकारी वेबसाइट पर अभी भी उपलब्ध है । 
(ग) से (ड.) इस मंत्रालय की वेबसाइट को मंत्रालय की विभिन्न स्कीमों और कार्यक्रमों से संबंधित नवीनतम सूचनाओं और आंकड़ों के साथ समय-समय पर अद्यतन किया जाता है ।

